
SVIJETLO U ŽITU 




SVIJETLO U ŽITU 

Sunce rasle iz žila puna Irave i plića. 

Bijeli oblak plovi lagan sred vedrina. 

Preko pola svijela julros zaprema modrina. 
Vlaće mi okiva noge srebrom novih klica. 

Pulem niče cvijeće kao da ga nelko rukom baca 
Čije su lo slope duge, pune najsjajnije rose? 
Pliće zlalne vlali za gnijezdo nose. 

Nelko svjelliji od dana u žilu koraca. 

BIJELO JUTRO 

Sunce raste nad gradom urešenim biserima rose. 

Ploče oko luke posute su grozdovima plavog cvijeća. 

Jutros djeca ko anđeli duge, bijele haljine nose: 
zar te to Pashe jedne ne sjeća? 

Medju svijetlim obalama jato snježnih ptica klizi; 
čuj, kako im srca kao male, zlatne ure kucaju u modroj vod 
Gore, iznad okupanih kuća, golubovi lete u slobodi: 
blago duši, kojoj su na brizi. 

SESTRI 


Kada dođeš pa se pokažeš na vrata, 
ja ću stajat posve miran pokraj praga, 
da ne misle prolaznici siti zlata, 
da si mi što drugo, nego sestra draga. 

Tvoju kosu neka bijeli rubac krije, 
bez kričavih ruža na teškome rubu; 
mjesto uske bluze, koju strasna ruka šije, 
uzmi halju dugu, široku i grubu. 

Gradom stupaj čedno, s ponosom u duši; 
prolazi bez uzbuđenja pokraj stvari; 
samo ako zvoni Pozdrav u srcu se skrusi 
i u licu, ko pred zaručnikom, tiho žari. 

Tvoje čisto oko nek se bogatstvu ne divi, 
ali ako nađeš nešto, što je duša naša, 
bili to i ljudi, ili spomenici sivi, 
neka iznad svega duh ti to zanaša. 

A kad odeš, gledat ću te miran s praga, 
gdje se s lavljih usta hladna voda toči; 
što ću ti tad reći moja sestro draga, 
nego, blažena i divna da si u čistoći. 

MOJ KORPORAL 


Seko, kad zadnji hljeb izvadiš iz žara, 
pustivši ga, da se povrh klupe hladi, 
sva u dimu kruha, toga Božjeg dara, 
nek ti bijeli korporal ruka tada radi. 

Uzmi ga rado i kad zapjevaju ptice; 
tada oko tebe nek je red, i budi sama, 
a kad budeš vezla Isusovo lice, 
može u sobi biti pobožna polutama. 

Nek je velik kao sunce kada sviće, 
i to samo kao krug od ognja jarka, 
ne ko aureola, koja svijetlom tiče 
nebo i oblake i cvijet posred jarka. 

Čipke mogu biti slične bijelom cvijeću, 
ali mogu biti i ko zvjezdice od leda; 
pazi na njih ko na blagoslovljenu svijeću: 
nek ih majka nikomu taknuti ne da. 

Nemoj mi ga slati poštom, kao drugo; 
daj ga nekom dobrom među ljudima, 
i taj, ne čekajuć putem nigdje dugo, 
nek mi ga donese sabrano na grudima. 

BLAGOSLOV KRUHA 

Neka ti je teško pri srcu mladom, 
ako naopako hljeb leži ti u lugu, 
kao što te zazebe mraznim hladom, 
kad pobožno tuđu ne primiš tugu. 

Hljebove, Što se sjaje još od žara, 
oprezno ko pirne zdjele dvorom nosi, 
i radi veličine kraljevskoga dara, 
bijeli rubac ostavi na zlatnoj kosi. 

Danju dar taj pomno čuvaj u ormaru, 
a na večer nek ga otac svima lomi, 
i vaš će stol sličan bit oltaru, 
a na pragu vašem čekati će hromi. 

ŠUM ZRELE PŠENICE 

Da li to o prozor bije rosna vlat, 
ili tatu to na ruci blistav kuca sat? 

Čuj, da to nisu prvi klasovi od zlata 
jutros zreli na naša pali vrata? 

O, makni oštri srp sa police, daj, 
da od straha ne izgube danji sjaj! 

Kad nahrupe unutra ko gorući slap, 
primi od njih nečiji plašt i štap. 

PADA TOPLA KIŠA 


Pada topla kiša kao da se zvijezde tale: 
sestro, oko tvoje kose krugovi se pale. 

Grmovi se pune travom, koju vjetar sije: 
da li nit ti sada cvijeće srebrom sije? 

Mokre ptice traže nebom stabla vedra, 
a ti vezeš pod Madonom modre grane cedra. 

Sestro, kad se sasvim sruši zastor kiše, 
napravi na čelu Isusovom jednu ranu više. 

KAD DOĐEM 

Kad dođem, znam, nikog ne ću naći u kući: 
ti ćeš, majko, negdje čitav dan žeti žito, 
a ja ću, skinuvši prašni Šešir, lako ući 
i sjesti na klupu, gdje su vezivo i sito. 

Otac ne će brzo ostriti dugi nož za klanje, 
niti će sestra mijesiti kruh od pšenice prave; 
za radosnu večeru ne ćemo blagovati janje, 
uz čašu jakog vina i zalogaj žuke trave. 

Sve će me stvari gledati čudno kao stranca: 
i novi stolnjak i stara Škrinja i tvoje ruho, 
a sat, što se njiŠe ispod teškog, zlatnog lanca, 
trućati će, ko pred tatom, sasvim tiho, gluho. 

Samo pisma kraj različaka plavih na stolu, 
primana na ruke pune zrnja ili čistog rublja, 
znat će, da sam rođen tu u najvećem bolu 
i da će večeras tama biti svud još dublja. 

KLASOVI NA VODI 


Mladić, što je gazeć vodu sve do pasa 
nosio po jazu snop od žita žuta, 
ostavi dva zlatom okovana klasa 
na srebrnom tragu svoga modrog puta. 

Za njim se je voda zelena i mlaka 
počela ko vir da vrti, blista, giba, 
bacajuć na klasje svežnje sjajnih zraka, 
Što se kidahu od sakupljenih riba. 

To je privuklo na talas, s neba vedra, 
snježno bijele, vječno gladne galebove, 
što su kao živi oreol od srebra 
stali nježno oko klasova da plove, 

KLAS NA NEBU 


Iza žetve spustile se njivom ptice, 
tiho kao da se spuštaju vrh zvijezda, 
tražeć zrnje, sjajne, pozlaćene klice, 
kojima će čipkat u zelenju gnijezda. 

Za čas sve su ispod zelenoga vrata 
osjetile, da im srce naglo bije: 
kesice im bile pune čista zlata, 
što je stalo, da se u krv toplu lije. 

Jedna, kojoj krila blistahu na suncu, 
osta lebdjet sama, gore, u modrini, 
držeći u malom bakrenomu kljuncu 
klas, što sjaše sav u nebeskoj visini. 

HLJEB I VINO 


S mora, što se ispod brijega zlati, 
penje se magare s vinom i hljebom: 
danas će težaci bijelo janje klati 
negdje u visini i pod vedrim nebom. 

Za njim stupa žena sa crvenim pašom, 
noseći na glavi sjajne, plave zdjele, 
u kojima zvone sa srebrenim glasom 
žlice ko i ptice, Što su na rub sjele. 

Na vrh brijega, s glavom u modrini, 
nad kanalom tihim, punim galebova, 
stalo magare da reve blago, u širini, 
noseć svete dare vina i hljebova. 

KAPELA 


OD ŽITA 


Pokraj žita bio panj u bijelom cvijeću, 
štiteć hladnim listom zreli klas ko svijeću, 

a pod maslinama srebrom sjale nove kose, 
okovane mrzlim mlazovima prve rose, 

kada poče padat klasje poput suha krina, 
a prostor mu topli puniti modrina: 

tada, usred žege, oko trećeg sata, 
neka žena dignu snopljem kapelu od zlata, 

u kojoj je mladić, bijel i sjajan ko visina, 
pred večer ostavio hljebova i vina. 

RAZORENA CRKVA 


Kad je pokri snježni veo zečjeg slaka, 
ne zna srebro oko glava naših baka. 

Ljudi, što se kraj nje maistralom hlade, 
kažu, da je pod njom zlato iz Helade. 

Kad se diže mjesec mlad, iz slanih trava, 
prodje mimo njenih bijelih arhitrava. 

Gdje je prije bio stup ii kamen glatki, 
sada je vjetrovit uzlet divljih patki. 

Kraj nje žito sasvim rano počinje da zlati, 
najranije tu se pletu uža s ražnih vlati. 

U njoj bijelo janje jedu trudni žeteoci, 
kao što su jeli tu im djedovi i oci. 

ZLATNO BRDO 


Kao da je na njem metar gusta zlata, 
zasićeno blista more na svom logu; 
galebima, što se dižu s morskih vrata, 
zlatni prstenovi padaju sa nogu. 

Vesla režu zlato do modrina tamnih, 
ispod kojih leže povaljene trave; 
more nebu, mjesto poljubaca plamnih, 
šalje mokre ptice u visine plave. 

U daljinu , najsvjetlijom brazdom vode, 
plovi lađa, puna teška, zrela žita; 
kad na jarbol prva zvijezda se nabode, 
zasjati će snoplje ispod jedra svita. 

SEOSKE KUĆE 


Neke plivaju na valu šumna lana, 
što se propinje i lupa zidove u rebra, 
druge, kada na njih pane rosa slana, 
izgledaju kao dva tri poteza od srebra. 

Svaku resi badem pun zelenih buba, 
koji cvate, dok još murva sanjat voli; 
svali li ga vjetar preko bijelih stuba, 
pukne vidik, koji boli. 

Njih ne čuva mreža bodljikave žice, 
koja tatu noću krvav otpor pruži; 
ovce, kozice i gladne ptice 
ne daju se na zid popet divljoj ruži. 

Kad se peče hljeb pred blagdan bijeli, 
sve se skriju plavom koprenom od dima, 
jer tad za stol sjeda Isus i kruh dijeli 
njima. 

RASCVALA GRANA 

Jedna bijela grana, najljepša tog dana, 
cvjetala je nebom, snagom soka slana. 

Ona nije nikad takla mramor zida, 
niti trave, Što se saviju od stida. 

Stremeć uvijek prema gore, kao njena zeba, 
žudila je samo svjetlosti i neba. 

Jednog dana, kad su djeca, u bjelini 
sve do zlatnog pasa, vani, u modrini, 

kadionicama mahala svud sjajnim, 
takla se je ognja dodirima tajnim. 

JANJE 


Janje se rađa, kada trave rastu u modrinu. 
Spava na slami po kojoj golubi traže zrnje. 
Pije s modrih kamenica koje zaklapa oblak. 
Njegovo runce, to su putujuće ivančice. 
Zaklano za blage dane visi niz srebrne grane. 

BALADA O MRTVOJ SNJEGULJICI 


Nosio sam Pričest preko svježeg snijega 
djevojčici jednoj, što je bila mala, 
u kućicu Šumsku iza cvjetnog brijega, 
s vijencem čipaka oko modrih stakala. 

Kada su me putem, kuda ljeti pase stado, 
pratile ptice, s njima vjeverice nježne, 
mislio sam, dok po meni snijeg je pado: 
bolesna je Snjeguljica Šume snježne. 


Mjesecima čekao je čisti sag sred puta, 
da je očaranu odvede do rajskih vrata, 
tek su bijele stope Šaputale više puta: 
trave, prošao je Krist u kutiji od zlata. 

Jutrima je snila, da je meka krila maze, 
sanjala o nekom svijetlom krugu oko kose, 
a to kraj nje Krista čekale su vaze 
s redom krizantema punim zrnja rose. 

S oblacima lebdjela je iznad lijera, 
slušajući glazbu grimiznih sandala, 
dok je uz nju stala puna bonbonijera 
i nenavijen sat kao zvijezda mala. 

Kao pticu voljela je snijeg vrh dlana 
i sitan korporal na stolnjaku do tala, 
ali čim je počela cjelivat zrake dana, 
rastopila se kao cvijet od kristala. 

KAPELA PRED GRADOM 


Kapelo Majke Snježne, spuštaš li se ti to sa vrhunca, 
ii se grad to penje gore, sve do sunca? 

Siromasi, kada dođu u grad, joŠ su veći siromasi, 
tako i ljepota tvoja ispred grada sve se više gasi. 

Darove od srebra i đerdane odnijeli ti s krunom zlata, 
tek ti osta osmijeh, ures netaknut od tata. 

Jedne noći posjekli ti jablan, zvonik sav od listova i ptica, 
ostaviv te samu pokraj puta, s jatom zvijezda iznad krova. 

Danas više nisi sama: oko tebe cvatu ruže njegovanih klica 
zar ne vidiš — tu je tramvaj, tamo vila, ovdje cesta nova. 

Da se molim, da te zastru čipke bijelog Šumskog cvijeća; 
da ti možda dadu potok vode, ili sedam sjajnih svijeća; 

ii da onog dana, kad te ko grlicu kupi kakva modra vila, 
ostaneš u vrtu njenom barem ko idila. 


23 






VRATAR DOBRIH VRATNU 


Znadem jedna vrata usred kojih toplo srce lupa. 

Od davnine dvije teške kugle leže im na glavi, 
šireći se ko dva cvijeta raskošna i skupa, 
kada počne padat snijeg po njima i travi. 

Ona stoje svakom otvorena kao šuma stara, 
koja prima pticu ko i razbojnika, štono zamke plete. 
Kroz njih lastavice, prije nego ruže planu poput žara, 
iz modrine u modrinu lete. 

Njihov vratar bijela plašta, zlatne brade, 
ukaza se jednom starcu grbavome, punom prnja, 
dok je nekog tata, što je noću došao da krade, 
primio sav tužan s krunom punom oštra trn ja. 

TOČKOVI U ROSI 

TOČKOVI U ROSI 


Točkovi od voza počeli su blago sjati 
čekajući, kad će krenut preko zrnja rose, 
prije toga će ih žene hladnim morem prati, 
da po prasnom putu slanu sjajnost nose. 

Čim se krenu, postati će krugovi od srebra, 
prozirni ko voda, što im sjajnost vraća, 
a kad najjače se konju budu zadimila rebra, 
stanjit će se kao svežanj suha, topla vlaća. 

Kad se stanu vrtjet kao vjetri iznad vira, 
vidjet će se kroz njih let i boja ptica, 
dok će vozač osjetiti kako ga visina dira, 
i ko neka tiha svjetlost da mu sja sa lica. 


27 








JUTRO NA RUBU GRADA 

Kolutovi sjajni, što se njišu oko svjetiljaka noći, 
stali su se prema jutru širit preko puta, iznad grana, 
a na teškim, hladnim stupovima blijeda, ko bez moći, 
ostala su treptjet dva tri svijetla lista u bjelini dana. 

Rani tramvaj stigao je prugama od srebra na kraj grada, 
prelazeći, sav u staklu, modre vode, tresuć rosne krošnje; 
čim je stao, počela se da talasa oko njega trava mlada, 
tjerajuć mu na krov ptice kao kosa usred ljetne košnje. 

Pokraj puta stoji kapelica mokra, siva, bez zlatnine, 

Što je nekad, usred šuma, bila zaklon progonjenu vuku; 
kroz sredinu brončanoga srca, što ga netko s vrata svine, 
unišla je u nju zeba, pa je sjela Malom Isusu na ruku. 

MODRI CVJETOVI 

Nekom starom cvjetaru, kraj bučnoga grada, 
stalo odjednom da cvjeta mnoštvo modrih cvjetova, 
ali kako sam, siromah, nije imo staklena salona, 
dignu Ih na ogradu drvenu, prema svijetlom horizontu. 

Tud je obično prolazio jedan mladi pjesnik 
s ostalim putnicima na svom svagdanjem putu 
i gledao cvjetove kroz čista tramvajska stakla, 
koja na kraju grada postaju kao more plava. 

Svi su mislili, da se mladi pjesnik raduje suncu, 
što ispunja dušu dobrotom i ljubavlju za sve stvari, 
a on se veselio girlandi divnih, modrih cvjetova, 
kroz koju je gledo dva bijela gotska zvonika. 

KUĆICE KRAJ GRAĐA 

Uvijek nešto proljetnog takne mi dušu, 
kad u žurbi kroz njihov tihi prođem predio; 
tko zna, možda ih ne bih tako djetinje volio, 
kad bih jednom za stolom njihovim sjedio. 

Svaka ima malu verandu za gledanje daljina 
na koju ko u kapelu vode bijela staklena vrata; 
tu majke pričaju djeci, da će vidjet anđela snježnog, 
kad u grudima budu srce imala od zlata. 

Ne znam, da li više ljubim sunce na stranama njinim, 
što lagano poput zastora u cvjetnjake padaju, 
ili to, Što opkoljene prašnom cestom, potokom i stablima 
i tako male u grad više i ne spadaju. 

TIHI PUT 

Jednom tihom putu 
pružala je grana 
srebro na svom prutu. 

Stari stup u plotu, 
ovit vijencem cvijeća, 
dizo je ljepotu. 

Vlat, što sja ko zvijezda, 
s kljunom je od ptica 
zlatna vezla gnijezda. 

Sto je put još trebo, 
kad modrina dana 
nad njim dignu nebo? 


31 






SAN KRAJ BAZARA 


Bilo to u gradu, koga bijelim zovu. 

Ne znam, jesu li tad cvali bagremovi, 
ili je kraj zida vjetar njiho zovu, 
što joj bobe sjaje kao crni alemovi. 

Kraj bazara, uz koji je prolazila 
cesta jednog kralja, praćena drvećem, 
susreo sam djevojčicu, gdje se svila, 
u odijelu iščipkanom žutim cvijećem. 

Gledala je, kako zelen bazar svijetli, 
kao da se u njem voda s travom ziba; 
a to u njem bili pozlaćeni pijetli, 
s britvicama u obliku malih, žarkih riba. 

Ona nije nikad čula za te stvari lijepe, 
što se same blistaju na zelenom baršunu, 
ko na mahovini gušterice, mrzle, slijepe, 
ili kao velik, zlatan leptir na kaćunu. 

Gdje su, Bože, rasli ti pjetlići mali? 
ona bi te mirne rijoe tako rado takla; 
kakve sreće, kada bi je svojom zvali 
ljudi, što se griju s onu stranu stakla. 

Uspavana glazbom srebrnastih riba, 
što su zvonile pod rukom punom prstenova, 
zaspi blaženo na svežnju rujnih sviba, 
unišavši ko princesa u grad svojih snova. 

MJEDENI PJETLIĆ 


NA KROVU 

Zelen kao trava prije rane košnje, 
blistav kao staklen vrčić vode, 
on je vječno bdio s vlažnim listom krošnje, 
kuda to vjetrići ko u priči žurno hode. 

Kada bi se stabla burkala ko more, 
a oblaci spuštali do mokrih žica, 
tjeskobno se trzo ispod mjedne kore, 
žudeć za životom toplih, plavih ptica. 

POD SNIJEGOM 

Jednom pali snijezi povrh tihih kuća, 
ko na sleđen plamen teška, hladna svila; 
što je ledilo pjetliću čelik pluća, 
dok mu nije stao klokot malog bila. 

Tko je znao, da pod snježnim abažurom, 
gdje su golubovi leteć s neba sjedili, 
jedno ptičje srce s nekom izgubljenom urom, 
čeka na vjetriće, što se negdje sledili. 

U ZRAKU 


Kada lišće opet poče piti s neba rose, 
više nije zrakom bdio vjetrokaz od mjedi; 
ležao je usred trave kao strt od kose, 
slušajući kako voda po njem tužno cijedi. 

To je tako bilo sve do tihog sata, 
kad je Mali Isus digo zarđalog pijetla, 
koji odmah poče da zeleni oko vrata, 
šireć krila tako modra, tako svijetla. 

BUĐENJE 


Na dnu stuba čeka magare jutra sjaj. 

Mlaz mu tinjajuće mjesečine pao preko glave. 
Na rub ploče, oko koje nježno svijeti kraj, 
digao se ćuk iz mokre, mlade trave. 

Seljak, što je ruke oprao u mrazu, 
oko morske kuće plamen ulja nosi. 

Prije nego krene jagodinjem lazu, 
napravit će ispred magareta križ u rosi. 

ČAŠA LJEPOTE 

U Čaši zlatnog ruba srebri se voda, 
očekujuć prve proljetne mace; 

ona će zaplavit poput svoda, 
kad je istrošenu među cvijeće bace. 

BROD IZ PRIČE U LUCI 

Usred svijetle luke njihao se brod, lijep kao grad; 
došao je noću, tiho, u obliku oblaka od svijeća; 
morem ga je dopratio svojim zlatnim hladom mjesec mlad 
što se digo iza jednog grada, puna tornjeva i cvijeca. 

Očarani puk sa sela čekao je još od zvijezda, da on ode, 
dok su stabla oko luke strahovala ispred zelenog mu vala; 
odlazeći, tik uz same kuće, počeo je skrivat grad i vode, 
samo sa zvonikom bijelila se nad njim stara katedrala. 

Za njim osta luka za čas nijema, zadihana sva od strave; 
onda opet zapjevaše momci, što im svežanj kolutova oko 

grudi plavi 

samo neka žena, s lijepom pregačom ko od makova i trave, 
prateći ga očima iz priče, zaboravi naranče na glavi. 

POSTANAK OTOKA 

Dok je bio šuma usred zlatna klasa, 
nije imo još svog vječno modrog pasa. 

Gusta stabla s čempresima do oblaka, 
dizala se na njem s bijelim cvijećem slaka. 

Ukleti mornari, bludeć poput Skita, 
mislili su, da je dvor od malahita. 

S otocima, sivim poput vodnih skica, 
spajalo ga jato divljih, snježnih ptica. 

Jednom, kad ga more ovi poput gnijezda, 
posta tajno jedna mala morska zvijezda. 

UKLETI VIR 

Sto to ziba vodu slanu sred zatona pusta, 
gutajući granje, gnjurca ili ovna tusta? 

Da P to moža kakva zvijezda na dnu vrije, 
što je pala dolje tisuće već ljeta prije? 

Priča ribar kome iznad glave strši grba, 
da je tamo stup od srebra, gibak kao vrba, 

što po danu i po noći vreba, poput tata, 
na prstenove pralja i satove od zlata; 

on, što pamti mnoge čudne pojave na svodu, 
veli, da je ondje neki mornar kleo vodu. 

NOKTURNO 

Nekom brodolomcu, dok je snivo ispod vode, 
da ga poput školjki šaka zvijezda bode, 

pane jedne noći na grud ribareva svijeća 
kao divna vaza puna plamenoga cvijeća. 

To mu odmah poče vraćat duh u uda pusta 
i srebrene kugle vaditi iz modrih usta. 

Malo zatim, kad su vode počele da jezde, 
tjerajuć u plave špilje s ribama i zvijezde, 

pođe brodolomac, praćen strujama od zlata, 
prema horizontu, sve do morskih vrata, 

gdje je s jedne hridi, pun ostriga i resa, 
objesio iznad noćnog mora svijeću na nebesa. 

SVOJIM PUTEM 








POĐI PUTEM NOVIM 



Pođi putem novim, punim lišća, prohladnim i skrajnim, 

koji samo prema otvorenom nebu vidik ima, 

pa, nađeš li vrata sred oblaka i dima, 

uđi, tamo visi mjesec privezan uz stabla granama tajnim. 

Pokraj debla s plavim ćukom opazit ćeš bunar stari, 
u kojemu pali limun kolute od srebra radi; 
ako vjetar s pljuskom silaženje s krošanja ne kvari, 
bit će nad njim i anđeli mladi. 

Pođeš li tad stazom, koja samo gore vodi, 

te pod kojom medju modrim svodovima more s galebima 

sanja, 

vidjeti ćeš s vrha, kad se počne ledit svjetlost danja, 
zlatne otoke na vodi. 

Ostaneš li tu noć na vrhuncu, cijelim bićem u visini, 
blagosivajući trn u dlanu, prezirući topla, vlažna gnijezda, 
oko tebe, kao oko sveca u bjelini, 
sjati će se jata zvijezda. 

BILJEŠKA O PJESNIKU 


Ne ćemo naći kod lirika Serasina Mićića dramatičnost i 
ćućenje vlastitog, unutarnjeg svijeta u prvom planu njegova 
djela. U ovoj zbirci on nam se ukazuje ponajprije kao pjesnik 
objektivnog svijeta kao pjesnik stvorenja i stvari. Kroz tih i 
svijetao ton, koj se provlači ovim stihovima slutimo osmjeh, 
kojim on posmatra život stvari otkrivajući oko svake od njih 
blago svijetlo ljepote, koju iz sebe zrači kao aureolu Božja 
kreatura: klas sred polja, cvijet na putu, ptica u letu. 

No ne ostaje on samo miran posmatrač; produžujući 
svoje svećeništvo i kroz stih diže stvorenja k smislu višem od 
njihove intimne egzistencije. U nekoj kristalnoj i blistavoj litur¬ 
giji posvećuje te dobre stvari, pobožne u svojoj jednostavno¬ 
sti: taj svagdanji hljeb i to vino i te ljudske ruke koje rade i u 
poniznosti služe i tu djecu koja pronose svijetom bjeline ljilja¬ 
na sjajući kroz zlato svojih aureola. 

A te zlatne aureole kroz stih počinju iradirati svoj sjaj u 
čitav milieu; one diskretno prožimlju zrak svijetlom Božje pri¬ 
sutnosti. U tome je finoća i originalnost Mičićevog lirsko-reli- 
gioznog izraza. 

Ništa nam tu nije nametnuto: sa svom delikatnošću suge¬ 
rirana nam je samo atmosfera, topla atmosfera u kojoj duša 
svakog od nas može da suzvuči. 

* 

Mičićeva lirika oslobođena intelektualističkih momenata 
daje masti da progovori, mašti koja se, zadahnuta vedrim 
osjećajem života, izražava u svježem plein-airu. 

»U nevelikoj metričkoj razlici, Vaša lirika imade neku živu 
ritmičku gibivost: Vi imadete svježe likove izražene u sretnim 
bojama, koje preobrazuju stvarnost u pjesmu; imadete miran 
i tihi ton, koji ne zauzimlje, ne kvari pjesničku impresiju. 

Svakako najdublja strana, i koja bez sumnje odaje najviše 
Vašu ličnost, to je Vaša fantazija koja znade sretno zadržavati 
oblike u slikama i približiti se prirodi i stvarima. Tamo je 

korjen Vaše najbogatije maste koja će jednog dana naći punu 
izrazitost.« (prof. Luigi Salvini u pismu poslanom autoru pred 
izlazak zbirke). 

❖ 

Ta stvaralačka fantazija obogaćena impresijama polazi i 
dalje: ona gradi svoje nove mitske svjetove — irealna carstva 
usred svakidanje zbilje i sanjane krajeve, rođene iz sjećanja 
na čarobne primorske priče čuvene u djetinjstvu. No ti lirski 
mitovi Mičićevi, koliko god bili daleko od slika realnog života, 
uspijevaju nam dati osjećaj i okus tog života mnogo snažnije 
od -neke realističke tehnike. U tome je i njihova posebna 
vrijednost. 

Sigurno će život u svojim bolima i ushićenjima i u svim 
svojim darovima obogatiti još mladog pjesnika, sadržajima i; 
produbiti njegove vidokruge. I tada će, — nadati se je — 
njegova ličnost, sažimajući bogatstvo svih svojih iskustava za¬ 
cijelo uspjeti da nam poslije ovih sjajnih filigrama dade i 
svoju totalnu lirsku viziju svijeta, konačni cilj i smisao umjet¬ 
nosti. 

* 


Serafin Mičić, rođ. 16. IX. 1913. u Puntamici kraj 
Zadra. Svećenik, Trećeg Reda sv. Franje. Književnim radom 
započeo 1934. Prva pjesma štampana u Luči. Surađivao u 
Hrv. Prosvjeti, Hrv. Smotri, Luči i drugim hrvatskim i katoli¬ 
čkim edicijama. Do nedavno pisao pod pseudonimom Ljubo 
Zordan. Ova prva knjiga njegove lirike predstavlja izbor pje¬ 
sama dijelom već objavljenih, a dijelom uzetih iz rukopisa. 

B. F. 

